|  |  |
| --- | --- |
| Tema: | **TENDERIMI PUBLIK DHE EFEKTET NË BIZNESE** |
| Data: | 07 Qershor 2010 |
| Media: | KOSOVA SOT |
| Në selektimin e tenderëve publik, lidhja më e fortë është ajo që bëhet në baza të korrupsionit. Këto shfrytëzohen zakonisht për tendera të mëdhenjë. Lidhja partiake përdoret për ta siguruar lidhjen e korrupsionit sepse tenderat jepen vetem me perqindje. Ne punen time tenderat janë relativisht të vogël kështu qe lidhjet partiake janë përdorë nganjëhere mirëpo jo edhe aq shumë. Më heret janë perdorë më teper, tani bëhet lidhja korruptive drejtpërdrejt, nuk ka nevojë të shfrytëzohet lidhja partiake për ta siguruar lidhjen korruptive, bëhet pazari drejtpërdrejt.    Sa i përket efekteve të marrjes se punëve përmes ryshfetit, une personalisht pothuaj se e kam mbyllur zyrën, kam punë aq pak veq se për ta mbajtur të hapur. Është iluzion të pritet të marrësh punë nëse nuk jep përqindje të caktuar. Unë nuk po jepi dhe nuk ka punë. Këto ligjshmëri janë të njëjta për të gjitha bizneset.    Në tendera të mëdhenjë, edhe po deshte me e marrë tenderin me korrupsion, nëse nuk ke lidhje të forta, ku lidhjet partiake sigurisht funksionojnë më se miri, nuk mundesh me ardhë në rend. Për të marrë një tender të tillë duhen një varg procedurash. Bizneset e dijnë se duhet me dhanë por jo të gjitha mund të organizojnë procesin.    Efektet e një sistemi të tillë të biznesit janë se bizneset përqendrohen në sigurimin e këtyre lidhjeve dhe nuk i shikojnë elementet tjera të biznesit siç janë: organizimi efikas, menaxhimi profesional, pozita në treg, cilësia e mallit ose shërbimit etj. Kjo i bënë bizneset të punojnë me joefikasitet nga aspekti ekonomik në krahasim me bizneset nga jashtë. Bizneset nga jashtë përqendrohen më tepër në këto elemente që rrisin efikasitetin e brendshëm, njohin më mirë tregun dhe konkurrencën por edhe nuk i kanë financimet për korrupsion. Për këtë arsye bizneset e jashtme janë më konkuruese. | |